*Δεν πρέπει να συγχέεται με άλλους ιστοτόπους που είτε σχετίζονται είτε όχι με το Ίδρυμα Wikimedia και που αξιοποιούν το λογισμικό και την κουλτούρα των wiki.*

Το **WikiLeaks**  είναι διεθνής μη κερδοσκοπικός οργανισμός ΜΜΕ ο οποίος δημοσιεύει έγγραφα από ανώνυμες πηγές και διαρροές, που υπό άλλες συνθήκες δεν θα έβλεπαν το φως της δημοσιότητας. Τον ιστότοπο του οργανισμού, ο οποίος και ξεκίνησε τη λειτουργία του το 2006, διαχειρίζεται η «The Sunshine Press». Μέσα στον πρώτο χρόνο της λειτουργίας του, ο ιστότοπος ανακοίνωσε πως η βάση δεδομένων του συμπεριλάμβανε πλέον περισσότερα από 1,2 εκατομμύρια έγγραφα.

Ο Τζούλιαν Ασάντζ είναι ο κυριότερος συντάκτης και εκπρόσωπος των Wikileaks.
Ο οργανισμός αυτοπεριγράφεται ως «πνευματικό παιδί» Κινέζων αντιφρονούντων, καθώς και δημοσιογράφων, μαθηματικών και νεοσύστατων εταιρειών τεχνολογίας από τις Η.Π.Α. την Ταϊβάν, την Ευρώπη, την Αυστραλία και τη Νότια Αφρική. Δημοσιεύματα εφημερίδων και το περιοδικό «The New Yorker» (7 Ιουνίου 2010) παρουσιάζουν ως ιδρυτή του οργανισμού τον Τζούλιαν Ασάντζ (Julian Assange), έναν Αυστραλό δημοσιογράφο και ακτιβιστή του Διαδικτύου.

Το WikiLeaks έχει κερδίσει ένα σύνολο βραβείων, ανάμεσα στα οποία το Βραβείο Νέου Μέσου (New Media Award) του έγκριτου οικονομικού περιοδικού «The Economist» για το έτος 2008. Toν Ιούνιο του 2009, το WikiLeaks και ο Τζούλιαν Ασάντζ βραβεύτηκαν από τη Διεθνή Αμνηστία με το UK Media Award (στην κατηγορία «Νέο Μέσο») για τη δημοσίευση το 2008 του κειμένου «Κένυα: Η Κραυγή του Αίματος – Εξώδικες δολοφονίες και εξαφανίσεις » («Kenya: The Cry of Blood – Extra Judicial Killings and Disappearances»), μια έρευνα της Εθνικής Επιτροπής της Κένυας για τα Ανθρώπινα Δικαιώματα (Kenya National Commission on Human Rights). Τον Μάιο του 2010, η «New York Daily News» κατέταξε το WikiLeaks πρώτο στη λίστα των «ιστοσελίδων που θα μπορούσαν να αλλάξουν εντελώς την ειδησεογραφία».

Τον Απρίλιο του 2010, το WikiLeaks δημοσίευσε βίντεο από ένα περιστατικό του 2007 οπότε και Ιρακινοί άμαχοι πολίτες θανατώθηκαν από Αμερικανούς στρατιώτες, σε μια ιστοσελίδα που καλείται Collateral Murder. Τον Ιούλιο του ίδιου έτους, το WikiLeaks δημοσίευσε το «Ημερολόγιο του Πολέμου στο Αφγανιστάν» («Afghan War Diary»), μια συλλογή περισσοτέρων από 76.900 εγγράφων σχετικά με τον Πόλεμο στο Αφγανιστάν τα οποία μέχρι τότε δεν ήταν διαθέσιμα στο ευρύ κοινό. Τον Οκτώβριο η ομάδα δημοσίευσε ένα πακέτο περίπου 400.000 εγγράφων υπό τον τίτλο «Ημερολόγιο του Πολέμου στο Ιράκ» («Iraq War Logs») σε συντονισμό με μεγάλους κερδοσκοπικούς οργανισμούς ΜΜΕ. Λίγες εβδομάδες αργότερα, στις 28 Νοεμβρίου, το WikiLeaks ξεκίνησε να δίνει στη δημοσιότητα 251.287 διπλωματικά έγγραφα, με την Αμερικανική Κυβέρνηση να κάνει λόγο για «επίθεση κατά της διεθνούς κοινότητας».

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **WikiLeaks** |

1. ↑  «Wikileaks Mirrors». WikiLeaks. 24 Αυγούστου 2012. Αρχειοθετήθηκε από το πρωτότυπο στις 11 Οκτωβρίου 2012. Ανακτήθηκε στις 11 Οκτωβρίου 2012.
2. ↑  «WikiLeaks' official twitter account». Αρχειοθετήθηκε από το πρωτότυπο στις 26 Ιουλίου 2010. Ανακτήθηκε στις 14 Οκτωβρίου 2014.
3. ↑  «About». WikiLeaks. Αρχειοθετήθηκε από το πρωτότυπο στις 11 Οκτωβρίου 2012. Ανακτήθηκε στις 11 Οκτωβρίου 2012.
4. 1 2  «Wikileaks:About». WikiLeaks. Αρχειοθετήθηκε από το πρωτότυπο στις 14 Μαρτίου 2008. Ανακτήθηκε στις 29 Νοεμβρίου 2010.
5. ↑  «Wikileaks has 1.2 million documents?». *WikiLeaks*. Αρχειοθετήθηκε από το πρωτότυπο στις 16 Φεβρουαρίου 2008. Ανακτήθηκε στις 28 Φεβρουαρίου 2008.
6. ↑  McGreal, Chris (5 Απριλίου 2010). «Wikileaks reveals video showing US air crew shooting down Iraqi civilians». The Guardian.
7. ↑  «Winners of Index on Censorship Freedom of Expression Award Announced». 22 Απριλίου 2008.
8. ↑  «Amnesty announces Media Awards 2009 winners». *Amnesty.org.uk*. 2 Ιουνίου 2009. Αρχειοθετήθηκε από το πρωτότυπο στις 30 Μαΐου 2012. Ανακτήθηκε στις 24 Σεπτεμβρίου 2019. CS1 maint: Unfit url (link)
9. ↑  Reso, Paulina (2010-05-20). «5 pioneering Web sites that could totally change the news». *Daily News*. Αρχειοθετήθηκε από το πρωτότυπο στις 2011-10-27.. Ανακτήθηκε στις 2010-11-29.
10. ↑  «AP Interview: WikiLeaks to publish new documents». 2010-08-08. Αρχειοθετήθηκε από το πρωτότυπο στις 2018-12-19.. Ανακτήθηκε στις 2010-11-29.
11. ↑  «Τα απόρρητα έγγραφα του Wikileaks». Πρώτο Θέμα. Αρχειοθετήθηκε από το πρωτότυπο στις 29 Νοεμβρίου 2010.
12. ↑  ««Επίθεση κατά της διεθνούς κοινότητας» οι αποκαλύψεις του Wikileaks λένε οι ΗΠΑ». Τα Νέα. Αρχειοθετήθηκε από το πρωτότυπο στις 1 Δεκεμβρίου 2010.

Εξωτερικοί σύνδεσμοι
--------------------

* WikiLeaks home page (secure)
* WikiLeaks Mirror page
* WikiLeaks Mirror page
* «Ο κόσμος μετά το Wikileaks», άρθρο στην εφημερίδα «Η Καθημερινή», 27 Δεκεμβρίου 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316750100
* LCCN: no2010121535
* GND: 7732453-5
* NKC: xx0147585

 |

 |